બિગ બૉસની વિજેતા અને સુપરહિટ સિરિયલોમાં કામ કરી ચુકેલી બહુમુખી પ્રતિભા ધરાવતી અભિનેત્રી શિલ્પા શિંદેએ તાજેતરમાં બૉલિવુડનાસુપરસ્ટાર સલમાન ખાનના સુપરહિટ શો દસ કા દમના શૂટિંગમાં ભાગ લીધો હતો. રાત આખી ચાલેલા શૂટિંગમાં એની સાથે સાઉથના ફેમસસ્ટાર કમલ હાસન, એક્ટર કરણ પટેલ પણ આ શોમાં ભાગ લીધો હતો જેનું પ્રસારણ ટૂંક સમયમાં થશે. બિગ બૉસ–11 બાદ શિલ્પાએ ફરીસલમાન ખાન સાથે કામ કર્યું હતું. આ અંગે શિલ્પા કહે છે કે, સાલમાન ખાન સાથે બીજીવાર કામ કરવાનો અવસર મળ્યો એનો ઘણો આનંદ છે.ઉપરાંત કમલ હાસન સાથે કામ કરવાનો પણ મોકો મળ્યો એ મારે માટે ઘણી યાદગાર ક્ષણો હતી. દુનિયાભરના દર્શકોનો આભાર માનું છું જેમણેમારા કામને પસંદ કર્યું અને બિગ બૉસ બનાવી. મને હંમેશ વૈવિધ્યસભર ભૂમિકા ભજવવી ગમે છે અને એ પ્રકારના જ રોલ સ્વીકારૂં છું.